C 342/224
SL
Uradni list Evropske unije
6.9.2022
četrtek 17. februarja 2022
77. ugotavlja, da je zaradi pandemije covida-19 prišlo do gospodarskega upada v sektorju hotelov, restavracij in gostinskih storitev, poleg tega pa so bile med državami članicami in znotraj njih uvedene nekatere omejitve, kar je imelo uničujoče posledice za proizvodnjo hrane; 78.
meni, da mora pot k okrevanju temeljiti na trajnostnem razvoju, pravičnem prehodu, socialni vključenosti in ustvarjanju kakovostnih delovnih mest; 79. pozdravlja predlog Komisije, da predstavi instrument za izredne razmere na enotnem trgu; poziva jo, naj ga zasnuje kot pravno zavezujoče strukturno orodje, s katerim bi v morebitnih prihodnjih krizah zagotovili prosto gibanje oseb ter prosti pretok blaga in storitev; 80. poziva Komisijo in države članice, naj pridobljene izkušnje uporabijo proaktivno in pripravijo načrt za odzivanje na izredne razmere, s katerim bi morale zagotoviti, da bo odziv skupen in da se bosta prosti pretok storitev in blaga ter prosto gibanje oseb, zlasti čezmejnih delavcev, čim bolj ohranila; želi opozoriti, da morajo države članice nemudoma sporočiti nacionalne ukrepe, s katerimi omejujejo prosti pretok blaga in storitev; 81. pozdravlja predlagano uredbo Komisije o resnih čezmejnih grožnjah za zdravje in o razveljavitvi Sklepa št.
1082/2013/EU (COM(2020)0727), zlasti njen predlog o vzpostavitvi mehanizma za nadzor omejitev izvoza medicinske opreme na notranjem trgu; 82. poudarja, da je treba nujno razširiti razpoložljivost digitalnih storitev in tehnologij, ki so v izrednih razmerah bistvene za nemoteno delovanje enotnega trga in za dostop državljanov in podjetij do javnih storitev prek rešitev e-uprave; ugotavlja, da sta digitalna izključenost in nedostopnost interneta med najpomembnejšimi netarifnimi ovirami za digitalno preobrazbo evropskega enotnega trga; o o 83.
o
naroči svoji predsednici, naj to resolucijo posreduje Svetu in Komisiji.